ᱫᱤᱜᱟᱢᱵᱚᱨ ᱦᱟᱸᱥᱫᱟᱜ

ᱫᱤᱜᱟᱢᱵᱚᱨ ᱦᱟᱸᱥᱫᱟᱜ (ᱡᱟᱱᱟᱢ ᱑᱖ ᱚᱠᱴᱳᱵᱚᱨ ᱑᱙᱓᱙ ᱼ ᱑᱙ ᱱᱚᱵᱷᱮᱢᱵᱚᱨ ᱒᱐᱒᱐) ᱫᱚ ᱜᱷᱟᱴᱥᱤᱞᱟᱹ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ, ᱡᱷᱟᱨᱠᱷᱚᱸᱰ, ᱥᱤᱧᱚᱛ ᱨᱤᱱᱤᱡ ᱢᱤᱫ ᱟᱹᱫᱤᱵᱟᱹᱥᱤ ᱠᱟᱹᱢᱤᱭᱟᱹᱭ ᱛᱟᱦᱮᱸ ᱠᱟᱱᱟᱭ, ᱡᱟᱸᱦᱟ ᱫᱚ ᱯᱚᱪᱷᱤᱢ ᱵᱟᱝᱞᱟ, ᱡᱷᱟᱨᱠᱷᱚᱸᱰ ᱟᱨ ᱳᱰᱤᱥᱟ ᱨᱮ ᱯᱷᱩᱨᱜᱟᱹᱞ ᱜᱩᱴ ᱨᱤᱱᱤᱡ ᱥᱟᱶᱛᱟ ᱟᱨ ᱠᱟᱹᱣᱰᱤ ᱟᱹᱨᱤ ᱥᱩᱫᱷᱟᱹᱨ ᱞᱟᱹᱜᱤᱫ ᱮ ᱠᱟᱹᱢᱤ ᱟᱠᱟᱫᱟ ᱾ ᱒᱐᱑᱘ ᱨᱮ ᱥᱟᱶᱦᱮᱫ ᱟᱨ ᱥᱮᱪᱮᱫ ᱨᱮᱱᱟᱜ ᱴᱚᱴᱷᱟ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ, ᱦᱟᱸᱥᱫᱟᱜ ᱫᱚ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱯᱚᱫᱽᱢᱚᱥᱨᱤ ᱥᱤᱵᱷᱤᱞ ᱥᱚᱢᱢᱟᱱ ᱠᱷᱚᱱ ᱥᱟᱢᱢᱟᱱᱤᱛ ᱞᱮᱫᱮᱭᱟ ᱛᱟᱦᱮᱸᱫ ᱾

ᱮᱛᱚᱦᱚᱵ ᱡᱤᱭᱚᱱ
ᱦᱟᱸᱥᱫᱟᱜ ᱟᱜ ᱡᱟᱱᱟᱢ ᱫᱚ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱰᱳᱵᱷᱟᱯᱟᱱᱤ ᱟᱹᱛᱩ ᱨᱮ ᱑᱖ ᱚᱠᱴᱳᱵᱚᱨ ᱑᱙᱓᱙ ᱥᱟᱞᱮ ᱨᱮ ᱡᱟᱱᱟᱢ ᱞᱮᱱᱟ ᱛᱟᱦᱮᱸᱫ᱾ ᱟᱡ ᱨᱤᱱ ᱟᱭᱳᱼᱵᱟᱵᱟ ᱛᱤᱠᱤᱱ ᱫᱚ ᱪᱟᱹᱥᱤ ᱠᱤᱱ ᱛᱟᱦᱮᱸ ᱠᱟᱱᱟ, ᱠᱟᱹᱡ ᱵᱚᱪᱷᱚᱨ ᱠᱷᱚᱱ, ᱦᱟᱸᱥᱫᱟᱜ ᱫᱚ ᱵᱟᱹᱫᱽ ᱨᱮ ᱟᱡ ᱨᱤᱱ ᱟᱭᱳᱼᱵᱟᱵᱟ ᱜᱚᱲᱚ ᱟᱠᱤᱱᱟ ᱛᱟᱦᱮᱸᱫ ᱾ ᱩᱱᱤᱫᱚ ᱨᱟᱡᱽᱫᱚᱦᱟ ᱢᱤᱰᱤᱞ ᱟᱥᱲᱟ ᱟᱨ ᱢᱟᱱᱯᱩᱨ ᱩᱱᱩᱥᱩᱞ ᱟᱲᱥᱟ ᱠᱷᱚᱱ ᱥᱟᱹᱛ ᱠᱮᱫᱼᱟ ᱾ ᱩᱱᱤᱫᱚ ᱑᱙᱖᱓ ᱥᱟᱞᱮ ᱨᱮ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱨᱟᱡᱽᱟᱹᱨᱤ ᱥᱟᱬᱮᱥ ᱨᱮ ᱜᱨᱮᱡᱩᱮᱴ ᱨᱮᱱᱟᱜ ᱰᱤᱜᱽᱨᱤ ᱥᱟᱹᱛ ᱠᱮᱫᱼᱟ, ᱟᱨ ᱑᱙᱖᱕ ᱥᱟᱞᱮ ᱨᱮ ᱞᱟᱹᱠᱪᱟᱨ ᱥᱟᱬᱮᱥ ᱨᱮ ᱯᱚᱥᱴᱼᱜᱨᱮᱡᱩᱭᱮᱴ ᱮ ᱥᱟᱹᱛ ᱠᱮᱫᱼᱟ ᱾

 ᱵᱮᱯᱟᱨ 
ᱱᱚᱣᱟ ᱢᱤᱫ ᱡᱤᱨᱟᱹᱣ ᱯᱨᱚᱯᱷᱮᱥᱟᱨ ᱠᱟᱱᱟ, ᱟᱨ ᱱᱩᱭ ᱟᱹᱫᱤᱵᱟᱹᱥᱤ ᱜᱩᱴ ᱨᱤᱱᱤᱡ ᱯᱨᱮᱰᱤᱠᱟᱢᱮᱸᱴ ᱫᱚ ᱧᱮᱧᱮᱞ ᱮᱢᱚᱜ ᱞᱟᱹᱜᱤᱫ ᱛᱮ ᱥᱟᱢᱟᱪᱟᱨ ᱯᱮᱯᱟᱨ ᱞᱟᱹᱜᱤᱫ ᱠᱳᱞᱟᱢ ᱡᱟᱨᱩᱨ ᱫᱚᱦᱚ ᱠᱟᱜᱼᱟ ᱾ ᱱᱩᱭ ᱥᱟᱱᱛᱟᱲᱤ ᱥᱟᱶᱦᱮᱫ ᱮᱠᱟᱰᱮᱢᱤ ᱨᱤᱱᱤᱡ ᱯᱷᱟᱶᱰᱟᱨ ᱢᱮᱢᱵᱟᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱯᱚᱱᱚᱛ ᱥᱚᱨᱠᱟᱨᱤᱡ ᱤᱱᱥᱴᱨᱟᱠᱥᱚᱱ ᱞᱮᱠᱟᱛᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱤᱱᱴᱟᱨ ᱥᱟᱹᱛ ᱞᱮᱫᱟ, ᱥᱚᱱᱮᱨ ᱥᱤᱫᱽ ᱟᱨ ᱜᱨᱮᱡᱩᱭᱮᱴ ᱠᱚᱨᱮ ᱫᱚ ᱥᱟᱹᱛ ᱠᱮᱫᱼᱟ ᱾ ᱒᱐᱐᱕ ᱨᱮ ᱩᱱᱤᱫᱚ ᱫᱮᱣᱱᱟᱜᱽᱨᱤ ᱪᱤᱠᱤ ᱠᱷᱚᱱ ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱨᱮᱱᱟᱜ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱛᱚᱨᱡᱚᱢᱟ ᱠᱮᱫᱼᱟ ᱾

ᱥᱚᱢᱢᱟᱱ
᱒᱐᱑᱘ ᱨᱮ, ᱦᱟᱸᱥᱫᱟᱜ ᱫᱚ ᱥᱟᱶᱦᱮᱫ ᱟᱨ ᱥᱮᱪᱮᱫ ᱴᱚᱴᱷᱟ ᱨᱮ ᱩᱱᱤ ᱠᱟᱹᱢᱤ ᱞᱟᱹᱜᱤᱫ ᱛᱮ, ᱥᱤᱧᱚᱛ ᱨᱤᱱᱤᱡ ᱨᱟᱥᱴᱨᱟᱯᱚᱛᱤ (ᱫᱤᱥᱚᱢ ᱜᱚᱢᱠᱮ) ᱤᱫᱤ ᱛᱮ ᱯᱚᱫᱽᱢᱚᱥᱨᱤ ᱥᱤᱵᱤᱞᱤᱭᱟᱱ ᱦᱚᱱᱳᱨ ᱠᱷᱚᱱ ᱥᱟᱢᱢᱟᱱᱤᱛ ᱞᱮᱫᱮᱭᱟ ᱛᱟᱦᱮᱸᱫ ᱾ 
ᱚᱱᱟ ᱛᱟᱭᱚᱢ ᱚᱞ ᱤᱱᱰᱤᱭᱟ ᱥᱟᱱᱛᱟᱞᱤ ᱯᱷᱤᱞᱢ ᱮᱥᱚᱥᱤᱭᱮᱥᱚᱱ (AISFA) ᱤᱫᱤ ᱛᱮ ᱞᱟᱭᱤᱯᱷᱴᱟᱭᱤᱢ ᱟᱪᱤᱵᱢᱮᱸᱴ ᱟᱣᱟᱨᱰ ᱠᱷᱚᱱ ᱥᱟᱢᱢᱟᱱᱤᱛ ᱠᱮᱫᱮᱭᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱱᱛᱟᱲ

ᱛᱷᱚᱠ:᱑᱙᱓᱙ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱟᱹᱢᱤᱭᱟᱹ ᱠᱚ
ᱛᱷᱚᱠ:ᱡᱟᱢᱥᱮᱫᱽᱯᱩᱨ ᱨᱤᱱ ᱦᱚᱲ